ආර්ථික දියුණුව සඳහා කටයුතු කරන අතරම ලංකාවේ පාරිසරික තත්ත්වයන් හා ජෛව විවිධත්වය වර්තමාන හා අනාගත පරපුර වෙනුවෙන් ආරක්ෂා කරදීම සඳහා ආවේණික ක්‍රමවේද උපයෝගි කර ගන්නා බව පරිසර ඇමැති අනුර ප්‍රියදර්ශන යාපා මහතා පැවසීය.ඇමැතිවරයා මේ අදහස් පළ කළේ ශ්‍රී ලංකාවට ආවේණික හා වඳවී යාමේ තර්ජනයට ලක්වූ ශාක හා සත්ත්ව සංරක්ෂණය සඳහා අවධානය යොමු කරමින් සකස් කළ ජාතික රතු දත්ත නාමාවලිය 2012 එළිදැක්වීම නිමිත්තෙන් බත්තරමුල්ල වෝටර්ස් ඒජ් හි පැවැති උත්සවයේ දීය.පරිසර අමාත්‍යාංශයට අනුබද්ධිත ජෛව විවිධත්ව ලේකම් කාර්යාලය ප්‍රමුඛ ජාතික පැළෑටි සංරක්ෂණ දෙපාර්තමේන්තුව හා ශ්‍රී ලංකාවේ ජාතික උද්්භිද උද්‍යාන කාර්ය මණ්ඩලය මේ සඳහා දායකත්වය ලබා දී තිබේ.අද තිබෙන ප්‍රධානම අභියෝගය වන්නේ ශ්‍රී ලංකාව ආසියාවේ ආශ්චර්යමත් රට බවට පත් කිරීම බවත්, ඒ සඳහා වන ආර්ථික ඉලක්ක ජයගන්නා අතරේ අපේ රටේ ජෛව විවිධත්වය ආරක්ෂා කර ගැනීම ප්‍රධාන වගකීමක් බව ඇමැතිවරයා කීවේය.සත්ත්ව වර්ග 2264ක් අධ්‍යයනයට ලක් කළ අතර එයින් 936 ක් ආවේණික බවත්, ශාක වර්ග 3492 ක් අධ්‍යයනයට ලක් කළ ඇති අතර 743 ක් ආවේණික බවත් ඇමැතිවරයා කීය.කොළඹ විශ්වවිද්‍යාලයේ ජ්‍යෙෂ්ඨ කථිකාචාර්ය දේවක වීරකෝන් මහතා - “ජෛව විවිධත්ව සංරක්ෂණය අප රටට පමණක් නොව මුළු ලෝකයටම වැදගත් වන බවත් එය වගකීමක් පමණක් නොව යුතුකමක් බවත් සඳහන් කළේය.ජාතික උද්භිද උද්‍යානයේ අධ්‍යක්ෂ ජනරාල් හා වෘක්ෂලතා තාක්ෂණික සම්බන්ධීකාරක සිරිල් විජේසුන්දර මහතා - 2016 වන විට උද්භිත උද්‍යාන 10 ක් විවිධ කාලගුණික ප්‍රදේ්ශවල ස්ථාපිත කරන බවත් සඳහන් කළේ ය.පරිසර අමාත්‍යාංශයේ ලේකම් බී. එම්. යූ. ඩී. බස්නායක මහතා ද මෙහිදී කථා කළේය..